{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":16,"n_cols":6,"rows_kept":16,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu pravilnika o izmjeni i dopuni Pravilnika o obrascima zdravstvene dokumentacije djece predškolske dobi i evidencije u dječjem vrtiću"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MAJA LANG MOROVIĆ","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU","Poštovani,\nSlužba za promicanje zdravlja Hrvatskog zavoda za javno zdravstvo pozdravlja prijedlog Nacrta pravilnika o izmjeni i dopuni Pravilnika o obrascima zdravstvene dokumentacije djece predškolske dobi i evidencije u dječjem vrtiću. Ovim putem željeli bismo apelirati na važnost nastavka uređivanja i usklađivanja Pravilnika o obrascima zdravstvene dokumentacije djece predškolske dobi i evidencije u dječjem vrtiću u sklopu kojega se kao Prilog 9. nalazi i Obrazac evidencije antropometrijskih mjerenja djece. Sukladno Akcijskom planu za prevenciju debljine 2024. - 2027., u sklopu mjere 5.1.5. Praćenje uhranjenosti usmjereno na osobe u svim životnim razdobljima planirana je aktivnost Uspostava multisektorskog integriranog sustava praćenja uhranjenosti po životnim razdobljima. U tu svrhu, predlažemo dalju reviziju Obrazaca ovog Pravilnika koja bi predvidjela usklađivanje smjernica za definiranje kategorija uhranjenosti djece. Predloženo usklađivanje olakšalo bi praćenje uhranjenosti djece u dobi do sedam godina, populacije za koju je ovaj tip podataka još uvijek nedostupan i nedostatan. Redovitim i usklađenim evidentiranjem i prikupljanjem antropometrijskih podataka o djeci moglo bi se dalje usmjereno i sveobuhvatno djelovati na prevenciju debljine u djetinjstvu kao jednog od vodećih javnozdravstvenih problema današnjice."]
[2,"DAVORKA JELAČIĆ","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU","Poštovani, \n\nNa početku pozdravljamo rad na unaprjeđenju zdravstvene dokumentacije u dječjim vrtićima. Ista je predmet rasprave već nekoliko godina na različitim sestrinskim stručnim skupovima, a u vidu potrebe za promjenama.\nUočavamo pojedinosti koje bi svakako unaprijedile i olakšale rad i komunikaciju između zdravstvenih voditelja i specijalista pedijatara stoga Vas molim da prilikom kreiranja novog Pravilnika svakako razmotrite slijedeće:\n\n1. Članak 1. ” Obrasci iz stavka 1. ovoga članka mogu se voditi i u elektroničkom obliku.“.\n\nUzimajući u obzir da ne postoji elektronski sustav koji povezuje dječji vrtić, i ordinacije primarne pedijatrijske skrbi, osobito  izdavanje Ispričnica i Potvrda o sistematskom pregledu putem maila je u praksi rijetko provedivo. Ostaje na roditelju da dobivene dokumente putem maila ipak donosi u ne elektronskom obliku.\n\n2. Članak 2. \"Prilog 1. i Prilog 2. zamjenjuju se novim Prilogom 1. i Prilogom 2. koji se nalaze u privitku ovoga Pravilnika i čine njegov sastavni dio.\"\n\nPrilog 1.\nPotvrda o obavljenom sistematskom zdravstvenom pregledu predškolskog djeteta prije upisa u vrtić ne sadrži iznimno važan podatak od ranije: „Dijete ispunjava zdravstvene uvjete za upis u vrtić DA NE“, čime se vodi prilikom upisa djeteta u vrtić. \nRazmotriti da se kao razlog ne cijepljenja ostavi samo mogućnost „zbog kontraindikacije“ i eventualno navesti kojih kako bi bili u mogućnosti pratiti prestanak kontraindikacija i shodno tome definirati primitak u dječji vrtić. Za primitak djeteta u smislu procijepljenosti jedini relevantan podatak je kontraindikacija za cijepljenje, drugi razlozi ne utječu na odluku o primitku u dječji vrtić a ovime ostavljaju mogućnost manipulacije gdje se mogu navesti ostali razlozi ne cijepljenja a posljedično tome služe kao argument roditelju za primitak jer je dijete i dalje sposobno pohađati vrtić i izdana mu je liječnička potvrda.\nRazmotriti mogućnost dodataka prijepisa kalendara cijepljenja iz sustava uz samo izdavanje Potvrde. \nRazmotriti dodatak Plana cijepljenja u slučaju postojanja kontraindikacija.  \n\n\nPrilog 2. \nIzostanak djeteta iz kolektiva (zbog blage, samoograničavajuće bolesti koja ne zahtijeva pregled liječnika) u trajanju do 3 dana kontinuirano, što uključuje i dane vikenda, ispričava sam roditelj.\nRazmotriti mogućnost mjesečnog ograničenja izdavanja roditeljske ispričnice zbog velike mogućnosti zlouporabe. Ionako u praksi svakodnevno viđamo bolesnu djecu u skupinama s potencijalom širenja zaraze i većeg sveukupnog pobola. \n\nOpćenito:\nPrema novom Pravilniku obuhvaćena je promjena isključivo dokumentacije koju ispunjava liječnik dok je propisana dokumentacija koju ispunjava zdravstveni voditelj ostala u istom obliku iako zahtjeva promjene. \nSveobuhvatnim promjenama cjelokupnim obrascima zdravstvene dokumentacije djece predškolske dobi i evidencije u dječjem vrtiću, zasigurno bi se izmjene prilagodile današnjem vremenu i mogućnostima. U skladu s tim razmotriti širenje promjene obrazaca te uključivanje zdravstvenih voditelja u Radnu skupinu.\n\n\nDavorka Jelačić, mag.med.techn\nPredsjednica Društva medicinskih sestara u dječjim vrtićima"]
[3,"NEDA BJELIŠ","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU","Postovani, \nmozda bi zbog razlicitog tumacenja  pojasnjenja na dnu ispricnice, trebalo pisati: ukupno 3 dana, a dio o vikendu je po mom misljenju suvisan. \nLp. \nNeda Bjelis"]
[4,"VEDRANA ČABRAJA","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU","Potrebno je revidirati i svu ostalu obveznu dokumentaciju koja je obuhvaćena navedenim Pravilnikom: \n\n- zdravstveni karton djeteta u dječjem vrtiću\n\n– evidencija o zdravstvenom odgoju\n\n– evidencija o higijensko-epidemiološkom nadzoru\n\n– evidencija o sanitarnom nadzoru\n\n– evidencija epidemioloških indikacija\n\n– evidencija ozljeda \n\n– evidencija antropometrijskih mjerenja\n\n\nVažno je povezati zdravstvene voditeljice iz odgojno - obrazovnog sustava s nadležnim institucijama u zdravstvu, primjerice ukoliko je riječ o prijavi bolesti s \"Liste zaraznih bolesti čije je sprječavanje i suzbijanje od interesa za Republiku Hrvatsku\" (kako bi higijensko epidemiološka služba dobila pravovremene informacije). \nDrugi primjer je provođenje antropometrijskog mjerenja gdje bi povezivanje direktno s npr. Hrvatskim zavodom za javno zdravstvo potencijalno moglo provoditi daljnje korake/mjere kod djece s prekomjernom tjelesnom masom ili usporenim rastom i sl. \nPrije stupanja na snagu ovog Pravilnika, obavezno organizirati radne skupine sa zdravstvenim voditeljicama iz dječjih vrtića."]
[5,"EDITA PRELEC","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU","Poštovani,\ngeneralno bi se trebale ažurirati sve Evidencije koje su dio Pravilnika o obrascima zdravstvene dokumentacije djece predškolske dobi  kako bi bile u skladu s vremenom u kojem živimo (npr. višestruko vođenje dokumentacije).\nTakođer, predlažem da se u radne skupine uključi i netko iz prakse, konkretno zdravstveni voditelj koji svakodnevno radi s navedenim evidencijama."]
[6,"IVANA ILJKIĆ","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU,\nČlanak 1.","Osim navedenih obrazaca iz Pravilnika postoji još nešto, a zove se Evidencija bolesti i cijepljenosti djece, oznaka narudžbe : NN - UT-XI-2-15, koja se vodi, a zapravo vidim da ne postoji u Pravilniku, zanima me hoće li se ukinuti ili uvrstiti u Pravilnik te biti obuhvaćena vođenjem u elektroničkom obliku."]
[7,"IVANA ILJKIĆ","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU,\nČlanak 1.","Poštovani,\n\nobrasci koji će se moći voditi u elektroničkom obliku iz st.1 su: \n– potvrde o obavljenom sistematskom zdravstvenom pregledu predškolskog djeteta prije upisa u dječji vrtić\n\n– potvrde o obavljenom zdravstvenom pregledu pred­škol­skog djeteta (izostanak zbog bolesti ili nekog drugog razloga)\n\n– zdravstvenog kartona djeteta u dječjem vrtiću\n\n– evidencije o zdravstvenom odgoju\n\n– evidencije o higijensko-epidemiološkom nadzoru\n\n– evidencije o sanitarnom nadzoru\n\n– evidencije epidemioloških indikacija\n\n– evidencije ozljeda te\n\n– evidencije antropometrijskih mjerenja.\n\nIzgled Istih propisan je također pravilnikom te me zanima da li točno tako treba izgledati i u eletroničkom obliku ili će se moći modificirati. Naime, karton cijepljenja u RH se promijenio te su dodana neka obvezna cijepljenja koja sada nemamo gdje unijeti. Bilo bi potrebno svakako dodati rubriku za Pn (pneumokok). \nU zdravstvenom kartonu djeteta piše JMBG što bi trebalo zamjeniti s OIB."]
[8,"SANJA PEK CAPAN","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU,\nPRILOG 1.","1. Lijecnik koji izdaje potvrdu ne moze vidjeti u sustavu da li je dijete obavilo sistematski preled doktora dentalne medicine\n2. Nepotrebni su podaci o adresi, telefonu i radnom vremenu ordinacije"]
[9,"VEDRANA ČABRAJA","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU,\nPRILOG 1.","Molim izbaciti \"NE - zbog drugih razloga\" jer oni ne postoje. Postoje privremene i trajne kontraindikacije i to je dovoljno.\nPotrebno je dodati \"plan cijepljenja\" ukoliko dijete nije cijepljeno na vrijeme radi privremenih kontraindikacija."]
[10,"IVANA ILJKIĆ","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU,\nPRILOG 1.","Poštovani,\n\nnajvažniji dio koji je do sada stajao na potvrdi je izostavljen. Prema njemu su zdravstveni voditelji postupali kod upisa djeteta u vrtić. Glasi: Dijete ispunjava zdravstvene uvjete za upis u dječji vrtić DA  NE \nNe znam da li je izostavljeno slučajno ili namjerno, no ukoliko to ne bude pisalo na kraju potvrde ne znam prema kojem kriteriju ćemo se voditi prilikom upisa djece u vrtić.\n\nLp"]
[11,"SANJA PEK CAPAN","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU,\nPRILOG 2.","1. Promijeniti naslov potvrde jer ne treba liječnik svako dijete pregledati \n2. Nepotrebni podaci o adresi, telefonu i radnom vremenu ordinacije"]
[12,"IVA MARTINAC","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU,\nPRILOG 2.","Poštovani, \nne slažem se s NASLOVOM ove potvrde jer direktno implicira da je pedijatar pregledao svako dijete koje je izostalo iz vrtića dulje od 3 dana. To je u praksi nemoguće. Obrazloženje dajem na sljedećem primjeru : predškolsko dijete je 2 dana imalo povišenu temperaturu koja je 3. dan spontano prestala, i bilo je klinički dobro, bez drugih tegoba. Savjet nas pedijatara jest da dijete roditelj ne vraća u vrtić još 2 dana nakon što prođe povišena temperatura. Dakle, ovo dijete je izostalo iz vrtića ukupno 5 dana ako je bolest počela u ponedjeljak. U ovom slučaju nema potrebe da dijete dolazi na pregled u pedijatrijsku ordinaciju, već je dovoljno savjetovanje s pedijatrom telefonskim putem. Stoga predlažem sljedeći naslov potvrde u kojoj neće biti naglašeno da je dijete i fizički pregledano, ali je ipak popraćeno od strane pedijatra i evidentirano u zdravstvenom kartonu djeteta. Umjesto postojećeg naslova predlažem sljedeći:\n\n\"POTVRDA O ZDRAVSTVENOM STANJU PREDŠKOLSKOG DJETETA NAKON BOLESTI\"\nlp"]
[13,"IVANA ILJKIĆ","PRAVILNIK O IZMJENI I DOPUNI PRAVILNIKA O OBRASCIMA ZDRAVSTVENE DOKUMENTACIJE DJECE PREDŠKOLSKE DOBI I EVIDENCIJE U DJEČJEM VRTIĆU,\nPRILOG 2.","Poštovani,\n\nukoliko će se izdavati ispričnice elektronskim putem potrebno je da na dnu iste piše: Potvrda je obrađena elektroničkim putem i valjana bez potpisa i pečata. \nNaime u praksi sada redovito dolaze ispričnice izdane mailom bez pečata i potpisa, a također i bez napomene da je izdano elektronskim putem, Navodno ovisi koja ambulanta ima koju verziju programa.\n\nLp"]